Norsk vegmuseum

Norsk vegmuseum er et av Norges største teknisk industrielle museum. Museet har om lag 4000 kvadratmeter innendørs utstillinger, en stor museumspark og en over 200 meter lang bergtunnel, som ganske sikkert er verdens eneste tunnel som er sprengt ut til museumsformål. Tunnelen er en del av Norsk fjellsprengningsmuseum. Sommeren 2019 åpnet Norsk kjøretøyhistorisk museum som gir en unik innsikt i bruk av kjøretøy i Norge. Samlingen inneholder ca 150 objekter, fordelt på biler, motorsykler, mopeder og tråsykler. Museet er nærmeste nabo til Hunderfossen Familiepark, har åpent hele året og har gratis inngang. 

Norsk vegmuseum åpnet  i 1992, og er lokalisert ved Hunderfossen, nord for Lillehammer. Museet er etatsmuseum for Statens vegvesen. Det omfatter en stor museumspark med vegsystemer, anlegg, maskiner, utstyr og eldre bygninger, slik som skysstasjon, gjestgiveri, vegstasjon med smie og verksted, landhandel fra 1950-tallet og en Mobil bensinstasjon fra 1960-tallet. Arkitekt for byggingen var JAF arkitektkontor AS på Gjøvik.}

Museet har ansvar for bevaring, forskning og formidling av Statens vegvesens historie og norsk veghistorie forøvrig. Samlingene består av gjenstander, foto og privatarkivmateriale. 

Mobil-stasjonen som er gjenoppbygget ble opprinnelig oppført på Lillehammer i 1934 under navnet NOR. Den ble en del av Mobil-kjeden i 1960 og flyttet fra sentrum til Nordseterveien i 1966. 

I 2021 overtok museet en Lincoln K-serie som Kirsten Flagstad fikk i 1937. K-serien var stor og lukseriøs, og ble produsert i bare en håndfull eksemplarer.

Referanser

Eksterne lenker 
 

Museer i Innlandet
Friluftsmuseer i Norge
Kultur i Lillehammer
Samferdsel i Lillehammer
Statens vegvesen
Norges veihistorie
Museer etablert i 1992
Museer etablert i 2010
Byggverk i Lillehammer
Transportmuseer i Norge